ZAPISNIK 

10. sjednice Vijeća Mjesnog odbora Odranski Obrež,
održane u subotu, 12. ožujka 2022. godine s početkom u 17 sati.
 

Nazočni članovi Vijeća: Luka Šokić, Stjepan Suć, Marijan Šimir i Krešimir Matak.
Opravdano odsutni članovi Vijeća: Darko Janječić.
Ostali prisutni: Marina Pucević, članica Vijeća Gradske četvrti Brezovica.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Luka Šokić, predsjednik Vijeća.

Luka Šokić otvara sjednicu te konstatira da je prisutna većina članova, što znači da Vijeće može pravovovaljano odlučivati. Prije početka otvara raspravu o zapisniku 9. sjednice Vijeća Mjesnog odbora Odranski Obrež. Rasprava se vodi o Zaključku o konačnom prijedlogu prioriteta za Plan komunalnih aktivnosti Gradske četvrti Brezovica u 2022. koji se nalazi u zapisniku 9. sjednice. U raspravi sudjeluju Luka Šokić, Stjepan Suć, Marijan Šimir i Marina Pucević. Članovi Vijeća Mjesnog odbora Odranski Obrež izražavaju nezadovoljstvo time što Zaključku o konačnom prijedlogu prioriteta za Plan komunalnih aktivnosti Gradske četvrti Brezovica u 2022. nije prihvaćen od Vijeća Gradske četvrti Brezovica prilikom donošenja Plana komunalnih aktivnosti Gradske četvrti Brezovica u 2022. Luka Šokić daje na glasovanje zapisnik s 9. sjednice Vijeća. Bez rasprave, jednoglasno (4 “za”), Vijeće prihvaća tekst zapisnika 9. sjednice.
Luka Šokić konstatira da su svi članovi primili prijedlog dnevnog reda. Pitao je, imaju li članovi Vijeća dodatnih prijedloga za dopunu dnevnog reda. Predložio je da se kao 1. točka dnevnog reda uvrsti Prijedlog zaključka o donošenom Plana komunalnih aktivnosti Gradske četvrti Brezovica u 2022. Potom predlaže da se u dnevni red kao 6. točka uvrsti Prijedlog zaključka o prijedlogu sanacije prometnice u Odranskom Obrežu. Članovi Vijeća glasaju o prijedlogu dopune dnevnog reda, jednoglasno (4 „za“) prihvaćaju prijedloge dopune dnevnog reda. Luka Šokić dopunjeni dnevni red daje na glasovanje. Vijeće jednoglasno (4 “za”) utvrđuje


DNEVNI RED:


[bookmark: _Hlk523472998]1. Prijedlog zaključka o donošenom Planu komunalnih aktivnosti Gradske četvrti Brezovica u 2022.
2. Prijedlog zaključka o prijedlogu za postavljanje prometnih uspornika na Obreškoj cesti kod k.br. 88-89
3. Prijedlog zaključka o prijedlogu za postavljanje prometnih uspornika na Dragonožečkoj cesti 
4. Prijedlog zaključka o prijedlogu uspostave autobusnog stajališta na Obreškoj cesti kod k.br. 85
5. Prijedlog zaključka o prijedlogu za gradnju nove osnovne škole na području Mjesnog odbora Odranski Obrež
6. Prijedlog zaključka o prijedlogu izgradnje javne rasvjete u Amerikanskoj ulici
7. Prijedlog zaključka o prijedlogu sanacije prometnice u Odranskom Obrežu
8. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog zaključka o donošenom Planu komunalnih aktivnosti Gradske četvrti Brezovica u 2022.

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir i Krešimir Matak.
Vijeće glasa te jednoglasno (4 „za“) donosi sljedeći:

ZAKLJUČAK
o donošenom Planu komunalnih aktivnosti Gradske četvrti Brezovica u 2022.


1. Vijeće Mjesnog odbora Odranski Obrež raspravljalo je o Planu komunalnih aktivnosti Gradske četvrti Brezovica u 2022. godine koji je donesen na 9. sjednici Vijeća Gradske četvrti Brezovica, 28. veljače 2022. godine. Pregledom donesenog Plana utvrđeno je kako traženja građana koja su bila definirana kroz Zaključak o konačnom prijedlogu prioriteta za Plan komunalnih aktivnosti Gradske četvrti Brezovica u 2022. godini (od 12. veljače 2022.) nisu prihvaćeni.  
2. Vijeće Mjesnog odbora Odranski Obrež nije suglasno s donesenim Planom komunalnih aktivnosti Gradske četvrti Brezovica u 2022. godine te traži da se prilikom rebalansa Plana prihvate njihova traženja. 
3. Ovaj se zaključak dostavlja Vijeću Gradske četvrti Brezovica na daljnje postupanje.


Ad 2) Prijedlog zaključka o prijedlogu za postavljanje prometnih uspornika na Obreškoj cesti kod k.br. 88-89

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir i Krešimir Matak.
Vijeće glasa te jednoglasno (4 „za“) donosi sljedeći:

ZAKLJUČAK
o  prijedlogu postavljanja prometnih uspornika na Obreškoj cesti

1. Vijeće Mjesnog odbora Odranski Obrež razmotrilo je zahtjev građanke Larise Oreški Šebek  da se zbog povećanja sigurnosti sudionika u prometu postavi uspornik na Obreškoj cesti kod k.br. 78-79.
2. Vijeće je suglasno da se na Obreškoj cesti kod k.br. 78-79 postavi uspornik.
3. Ovaj se zaključak dostavlja Vijeću Gradske četvrti Brezovica na daljnje postupanje.


Ad 3) Prijedlog zaključka o prijedlogu za postavljanje prometnih uspornika na Dragonožečkoj cesti

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir i Krešimir Matak.
Vijeće glasa te jednoglasno (4 „za“) donosi sljedeći:

ZAKLJUČAK
o  prijedlogu postavljanja prometnih uspornika na Dragonožečkoj cesti



1. Vijeće Mjesnog odbora Odranski Obrež razmotrilo je zahtjev građana da se zbog povećanja sigurnosti sudionika u prometu postave uspornici na Dragonožečkoj cesti kod k.br. 44.
2. Vijeće je suglasno da se na Dragonožečkoj cesti kod k.br. 44 postave uspornici.
3. Ovaj se zaključak dostavlja Vijeću Gradske četvrti Brezovica na daljnje postupanje.


Ad 4) Prijedlog zaključka o prijedlogu uspostave autobusnog stajališta na Obreškoj cesti kod k.br. 85

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir i Krešimir Matak.
Vijeće glasa te jednoglasno (4 „za“)  donosi sljedeći:


ZAKLJUČAK
o prijedlogu uspostave autobusnog stajališta na Obreškoj cesti kod k.br. 79

1. Vijeće Mjesnog odbora Odranski Obrež  raspravljalo je o prijedlogu gospođe Larise Oreški Šebek za uspostavom novog autobusnog stajališta na Obreškoj cesti kod k.br. 79. Građanka predlaže uspostavu novog stajališta javnog gradskog prijevoza obzirom na udaljenost između dva stajališta (Orsagi – Društveni dom) i na to da se navedena lokacija koristi kao stajalište školskog autobusa. Uz navedenu lokaciju živi invalidna osoba bez vlastitog vozila koja se svakodnevno koristi javnim gradskim prijevozom, osoba ljubazno moli uspostavu stajališta radi poboljšavanja svojih uvjeta života.
2. Vijeće je suglasno s prijedlogom uspostave novog autobusnog stajališta na Obreškoj cesti kod k.br. 79 te moli da se zahtjev građanke uputi prema Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektoru za promet.
3. Ovaj se zaključak dostavlja Vijeću Gradske četvrti Brezovica na daljnje postupanje.


Ad 5) Prijedlog zaključka o prijedlogu za gradnju nove osnovne škole na području Mjesnog odbora Odranski Obrež

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir i Krešimir Matak.
Vijeće glasa te jednoglasno (4 „za“)   donosi sljedeći:

ZAKLJUČAK
o prijedlogu za gradnju nove osnovne škole 
na području Mjesnog odbora Odranski Obrež


1. Vijeće Mjesnog odbora Odranski Obrež raspravljalo je o učestalim traženjima roditelja i djelatnika Osnovne škole Brezovica za gradnjom nove osmogodišnje osnovne škole na području Gradske četvrti Brezovica. 
2. Vijeće Mjesnog odbora Odranski Obrež predlaže da se nova osmogodišnja osnovna škola na području Gradske četvrti Brezovica izgradi na području Mjesnog odbora Odranski Obrež u ulici Krčevine (k.č. 4177/1 k.o. Odranski Obrež).
3. Ovaj se zaključak dostavlja Vijeću Gradske četvrti Brezovica i Gradskom uredu za obrazovanje, sport i mlade na daljnje postupanje.


Ad 6) Prijedlog zaključka o prijedlogu izgradnje javne rasvjete u Amerikanskoj ulici

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir i Krešimir Matak.
Vijeće glasa te jednoglasno  (4 „za“) donosi sljedeći:

ZAKLJUČAK
o prijedlogu izgradnje javne rasvjete u Amerikanskoj ulici

1. Vijeće Mjesnog odbora Odranski Obrež raspravljalo je o potrebi izrade javne rasvjete u Amerikanskoj ulici od k.br. 5 do križanja s ulicom Rožići. 
2. Vijeće Mjesnog odbora Odranski Obrež predlaže izradu tehničke dokumentaciju i gradnju javne rasvjete u Amerikanskoj ulici od k.br. 5 do križanja s ulicom Rožići putem Programa građenja komunalne infrastrukture na području Grada Zagreba.
3. Ovaj se zaključak dostavlja Vijeću Gradske četvrti Brezovica na daljnje postupanje.

Ad 7) Prijedlog zaključka o prijedlogu sanacije prometnice u Odranskom Obrežu

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir i Krešimir Matak.
Vijeće glasa te jednoglasno  (4 „za“) donosi sljedeći:

Z A K LJ U Č A K
o prijedlogu sanacije prometnice u Odranskom Obrežu


1. Vijeće Mjesnog odbora Odranski Obrež raspravljalo je učestalim prigovorima građana na stanje Obreške ceste od k.br. 117 do okretišta u Odranskom Obrežu. Prometnica je u derutnom stanju nakon prolaska plinovoda, a građani upozoravaju da im se svakodnevno događaju oštećenja na vozilima prilikom korištenja prometnice.
2. Vijeće Mjesnog odbora Odranski Obrež traži da se razmotri mogućnost sanacije prometnice u Odranskom Obrežu, Obreškoj cesto od k.br. 117 do okretišta u Odranskom Obrežu putem sredstva održavanja.
3. Ovaj zaključak dostavlja se Vijeću Gradske četvrti Brezovica na daljnje postupanje.

Ad 8) Pitanja, prijedlozi i obavijesti

Luka Šokić, Stjepan Suć, Marina Pucević i Krešimir Matak kratko su progovorili o problemu dotrajalih stupova HT-a. Marina Pucević rekla je kako može informaciju o dotrajalim stupovima dostaviti HT-u, da joj članovi Vijeća slobodno jave lokacije.

Daljnje rasprave nije bilo, te je Vijeće završilo s radom u 18,00 sati.

Zapisnik sastavio: 							     
Gradski ured za mjesnu samoupravu, 
civilnu zaštitu i sigurnost


KLASA: 024-08/22-003/575
URBROJ: 251-13-11-8-22-2                                                          Predsjednik Vijeća

      Luka Šokić

